section_heading: Životopis
paragraph_text: Keglević je zzmeđu 1661. i 1665. godine sastavio ljetopis ''Zapisi o nekim stvarima koje su se dogodile, bile učinjene i izvedene u kraljevstvu Slavonije, a vrijedne su bilježenja i pamćenja od godine 1599., a prema mojim kalendarima, od godine 1627. uz iznimku kalendara iz 1631., koji ne postoji''. U ljetopisu je iznio glavne podatke iz svoga života i svoje obitelji te donio podatke važne za hrvatsku političku i kulturnu povijest; vjerno je prikazao život hrvatskog plemstva u XVII. stoljeću.